Document ID: 32006R2032

32006R2032
L 414/58
JURNALUL OFÍCIAL AL UNIUNII EUROPENE
REGULAMENTUL (CE) NR. 2032/2006 AL COMISIEI
din 21 decembrie 2006
de stabilire, pentru anul de pescuit 2007, a prețurilor comunitare de retragere de pe piață și de vânzare pentru produsele pescărești enumerate în anexa I la Regulamentul (CE) nr. 104/2000 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 20 alineatul (3) și articolul 22,
întrucât:
(1)
Regulamentul (CE) nr. 104/2000 prevede că prețurile comunitare de retragere de pe piață și de vânzare pentru fiecare dintre produsele enumerate în anexa I la regulament se stabilesc în funcție de prospețime, de dimensiune sau de greutate, precum și de prezentarea produsului prin aplicarea factorului de conversie pentru categoria de produs în cauză, la o valoare care să nu depășească 90 % din prețul orientativ pentru categoria respectivă de produse.
(2)
Prețurilor de retragere de pe piață li se pot aplica coeficienți de ajustare în zonele de debarcare situate la distanță foarte mare de principalele centre de consum din Comunitate. Prețurile orientative pentru anul de pescuit 2007 au fost stabilite pentru toate produsele respective prin Regulamentul (CE) nr.…./… al Consiliului (2).
(3)
Măsurile prevăzute în prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Factorii de conversie utilizați la calcularea prețurilor comunitare de retragere de pe piață și de vânzare, menționate la articolele 20 și 22 din Regulamentul (CE) nr. 104/2000, pentru anul de pescuit 2007, pentru produsele enumerate în anexa I la regulamentul menționat, sunt specificați în anexa I la prezentul regulament.
Articolul 2
Prețurile comunitare de retragere de pe piață și de vânzare valabile pentru anul de pescuit 2007 și produsele la care se referă sunt specificate în anexa II.
Articolul 3
Prețurile de retragere de pe piață valabile pentru anul de pescuit 2007 în zonele de debarcare situate la distanță foarte mare de principalele centre de consum din Comunitate, precum și produsele la care se referă aceste prețuri sunt specificate în anexa III.
Articolul 4
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 2006.

Labels: 2
6